stanford-oval/wikipedia huggingface dataset:
קאדין קרינגטון
הערות שוליים

↑  Josh Newman and Jerry Carino, NBA Draft: Seton Hall's Angel Delgado signs with Clippers, more local free-agent news, Asbury Park Press (באנגלית אמריקאית)
↑  ABA liga j.t.d, Mornar keep Mićović and sign contracts with 3 American players : ABA League, ABA Liga (באנגלית)
↑  Stuttgarter Nachrichten, Stuttgart Germany, Neuer US-Boy für MHP Riesen Ludwigsburg: Khadeen Carrington ersetzt Lamont Jones, stuttgarter-nachrichten.de (בגרמנית)
↑  "Baskonia, Khadeen Carrington agree to 2-year deal". Sportando (באנגלית אמריקאית). נבדק ב-2022-07-20.
↑  "Baskonia releases Khadeen Carrington". Sportando (באנגלית אמריקאית). נבדק ב-2022-07-20.
↑  https://twitter.com/carchia/status/1304394533308948480, Twitter
↑  "AS Monaco Basket officially signs Khadeen Carrington". Sportando (באנגלית אמריקאית). נבדק ב-2022-07-20.
↑  "Monaco's Khadeen Carrington reportedly out several months with torn ACL". Sportando (באנגלית אמריקאית). נבדק ב-2022-07-20.
↑  "Real Betis announces 1-year deal with Khadeen Carrington". Sportando (באנגלית אמריקאית). נבדק ב-2022-07-20.
↑  Basketball News, Scores, Stats, Analysis, Standings, www.eurobasket.com
↑  משה ברדה, ‏קאדין קרינגטון חתם רשמית בהפועל ירושלים, באתר ONE‏, 19 ביולי 2022
צ'ארלס קואן קאו

| --- | --- |

 לידה:  4 בנובמבר 1933 הרפובליקה העממית של סין 
 פטירה:  23 בספטמבר 2018 (בגיל 84) Bradbury Hospice, הרפובליקה העממית של סין 
 ענף מדעי:  הנדסת מערכות תקשורת
 מקום מגורים:  סין, ארצות הברית
 מקום לימודים:  יוניברסיטי קולג' לונדון  אוניברסיטת גריניץ'  אוניברסיטת לונדון 
 מנחה לדוקטורט:  Harold Barlow 
 מוסדות:  אוניברסיטת ייל  אוניברסיטת קווין מרי בלונדון  אימפריאל קולג'  האוניברסיטה הסינית של הונג קונג 
 פרסים והוקרה:  פרס לזכר מוריס ליבמן (1978)  פרס צ'ארלס סטארק דרייפר (1999)  פרס יפן (1996)  אקדמאית של האקדמיה הסינית למדעים (1996)  מדליית סטיוארט באלנטין (1977)  פרס נובל לפיזיקה (2009)  מדליית הזהב של SPIE (1992)  פרס המהגרים הגדול (2010)  פרס ג'יימס מק'גרודי לחומרים חדשים (1989)  מדליית פאראדיי (1989)  פרס מרקוני (1985)  מדליית IEEE על שם אלכסנדר גרהם בל (1985)  עמית IEEE  עמית המכון להנדסה וטכנולוגיה  עמית האקדמיה המלכותית להנדסה  אביר מפקד במסדר האימפריה הבריטית  עמית החברה המלכותית  3463 Kaokuen  מדליית הנסיך פיליפ  C&C Prize  Grand Bauhinia Medal  Asian of the Century 
 תרומות עיקריות
 חלוץ בתחום שימוש בסיב אופטי בהנדסת מערכות תקשורת.
 
צ'ארלס קואן קאו KBE (בסינית: 高錕; באנגלית: Charles Kuen Kao;‏ 4 בנובמבר 1933 – 23 בספטמבר 2018) היה חוקר בתחום הנדסת חשמל וחלוץ בתחום השימוש בסיבים אופטיים בהנדסת מערכות תקשורת. חתן פרס נובל לפיזיקה לשנת 2009.
ביוגרפיה

קאו נולד בשאנגחאי שבסין בשנת 1933. הוא סיים לימודי תיכון במכללת סנט ג'וזף בהונג קונג והמשיך בלימודי הנדסת חשמל באימפריאל קולג' בלונדון, אותם סיים בשנת 1957. הוא השלים לימודי דוקטורט בהנדסת חשמל בשנת 1965.
קאו עבד כמהנדס-חוקר במעבדות חברת התקשורת הבריטית Standard Telephones and Cables Ltd (שאחר כך הייתה חלק מחברת נורטל). בשנת 1968 ביצע מחקר פורץ דרך, יחד עם ג'ורג' הוקהאם, על שימוש בסיב אופטי כערוץ להעברת נתוני תקשורת, תוך שהוא מדגים את העובדה שעיקר הבעיות שהיו עד לאותה עת בשימוש בסיבים אופטיים נבעו מאיכותה הירודה של הזכוכית בה השתמשו ולא מבעיה יסודית כלשהי בטכנולוגיה זו.
לאחר סיום עבודתו בחברת התקשורת הבריטית, עבד אף בתאגיד הבינלאומי ITT, שימש כסגן הנגיד של האוניברסיטה הסינית בהונג קונג וכיושב חברת Transtech. בנוסף שימש כיושב ראש מועצת המנהלים של חברת ITX Services.
נפטר ב-23 בספטמבר 2018.
פרדריק התשיעי, מלך דנמרק

פרדריק התשיעי (בדנית: Frederik IX, שמו המלא: כריסטיאן פרדריק פרנץ מיכאל קרל ואלדמאר גאורג;‏ 11 במרץ 1899 – 14 בינואר 1972) היה מלך דנמרק מ-1947 ועד מותו. פרדריק היה בנם של כריסטיאן העשירי ושל רעייתו, אלכסנדרינה, דוכסית מקלנבורג-שוורין.
לידתו

הנסיך פרדריק נולד בארמון סורגנפרי שמצפון לקופנהגן, במהלך תקופת מלכותו של הסבא רבא שלו, כריסטיאן התשיעי. אביו היה הנסיך כריסטיאן מדנמרק (לימים המלך כריסטיאן העשירי), בנם הבכור של נסיך הכתר פרדריק (מאוחר יותר, המלך פרדריק השמיני) ושל הנסיכה לוביסה (לואיז) משוודיה. אימו של פרדריק הייתה אלכסנדרינה, דוכסית מקלנבורג-שוורין, בתם של פרידריך פרנץ השלישי, הדוכס הגדול של מקלנבורג-שוורין ושל אנסטסיה מיכאילובנה, הדוכסית הגדולה של רוסיה.
פרדריק הוטבל בארמון סורגנפרי ב-9 באפריל 1899. לנסיך הצעיר היו 21 סנדקים, ביניהם, סבו, המלך כריסטיאן התשיעי, ניקולאי השני, קיסר רוסיה, גאורגיוס הראשון, מלך היוונים, אוסקר השני, מלך שוודיה, סבו, נסיך הכתר, פרדריק מדנמרק, נסיך ויילס (לימים, אדוארד השביעי, מלך הממלכה המאוחדת) ודודו, פרידריך פרנץ הרביעי, הדוכס הגדול של מקלנבורג-שוורין. שנה לאחר לידתו של פרדריק, נולד אחיו היחיד, הנסיך קנוד.
ראשית חייו

ב-29 בינואר 1906, מת כריסטיאן התשיעי וסבו של פרדריק ירש אותו על כס המלכות כפרדריק השמיני. אביו של פרדריק היה אז לנסיך הכתר ופרדריק עצמו היה לשני בסדר הירושה.
שש שנים לאחר מכן, ב-14 במאי 1912, מת פרדריק השמיני, ואביו של פרדריק ירש אותו כמלך כריסטיאן העשירי. פרדריק נהייה נסיך הכתר של דנמרק.
פרדריק התחנך באקדמיה הימית המלכותית הדנית ובכך הוא שבר את המסורת המלכותית הדנית של בחירה בקריירה בצי במקום בקריירה בצבא, ולמד באוניברסיטת קופנהגן. לפני עלייתו לכס המלכות, הוא הגיע לדרגת אדמירל משנה ושימש בכמה תפקידי פיקוד בכירים בשירות פעיל. בנוסף, הוא היה מוזיקאי חובב, ידע לנגן על פסנתר ועסק בניצוח.
נישואים ומשפחה

ב-1922 התארס פרדריק לבת דודו מדרגה שנייה, אולגה, נסיכת יוון ודנמרק. האירוסים לא הגיעו לידי מימוש ובסופו של דבר השניים לא נישאו.
תחת זאת, ב-24 במאי 1935, נשא פרדריק לאישה את אינגריד, נסיכת שוודיה. אינגריד הייתה בתם של נסיך הכתר השוודי, גוסטב אדולף (לימים, גוסטב השישי אדולף, מלך שוודיה) ושל רעייתו, מרגרט, נסיכת קונוט.
פרדריק ואינגריד הביאו לעולם שלוש בנות:
המלכה מרגרטה (נולדה ב-1940), מלכת דנמרק כיום, התחתנה עם הנריק, נסיך דנמרק.
בנדיקטה, נסיכת דנמרק  (נולדה ב-1944), התחתנה עם ריכרד, נסיך זיין-ויטגנשטיין-ברלבורג השישי.
הנסיכה אנה מריה (נולדה ב-1946), התחתנה עם קונסטנטינוס השני, מלך יוון.
מלך

בין השנים 1942 – 1943, שימש פרדריק כעוצר הממלכה בשם אביו, כאשר נבצר ממנו למלא את תפקידו, לאחר שנפל מסוסו באוקטובר 1942.
ב-20 באפריל 1947, מת כריסטיאן העשירי ופרדריק ירש את כס מלכותו. הוא הוכרז כמלך על מרפסת ארמון כריסטיאנסבורג על ידי ראש ממשלת דנמרק, קנוד כריסטנסן.
תקופת מלכותו של פרדריק התשיעי עמדה בסימן של שינויים כבירים. במהלך שנים אלו, ניערה מעליה החברה הדנית את המגבלות של חברה חקלאית והפכה להיות מדינת רווחה. כתוצאה מהבום הכלכלי של שנות השישים, נכנסו הנשים בדנמרק למעגל העבודה. דנמרק הפכה להיות מדינה מודרנית ולכך היו השלכות משמעותיות על המלוכה.
ירושתו

לאור העובדה שלפרדריק לא היו בנים, הייתה כוונה שאחיו הצעיר, הנסיך קנוד, יירש את כתרו, וזאת על פי חוק הירושה הדני משנת 1853. עם זאת, ב-1953 חוקק חוק ירושה חדש שקבע שבנותיו של המלך יוכלו לרשת אותו במקרה ולא יהיו להן אחים זכרים. וכך, על פי חוק שחוקק ב-27 במרץ 1953 הוגדרה בתו הבכורה של פרדריק התשיעי, הנסיכה מרגרטה, כיורשת העצר וקו הירושה הוגבל לצאצאיו של כריסטיאן העשירי.
מותו

זמן קצר לאחר שנשא המלך את נאומו לאומה לרגל ראש השנה האזרחית של שנת 1972, הוא נפל למשכב לאחר שלקה בתסמיני שפעת. ב-3 בינואר 1972, לאחר כמה ימי מנוחה, הוא לקה בדום לב והובהל לבית החולים העירוני של קופנהגן. לאחר זמן קצר בו הסתמן שיפור קל במצבו, הוא הוחמר שנית ב-11 בינואר. שלושה ימים לאחר מכן, ב-14 בינואר בשעה 19:50 בערב, כשהוא מוקף בבני משפחתו ובידידיו הקרובים, מת פרדריק התשיעי לאחר שיום קודם לכן הוא איבד את הכרתו.
לאחר מותו, הועבר ארונו של פרדריק התשיעי לביתו שבארמון אמיליאנבורג, שם הוא הוצב עד ה-18 בינואר ולאחר מכן הועבר לקפלה של ארמון כריסטיאנסבורג, שם הוצב ארונו בטקס שכלליו נותרו ללא שינוי מאז מותו של פרדריק השלישי ב-1670. ארונו של המלך הוצב שישה ימים עד להלווייתו ובזמן זה עבר הציבור על פני ארונו לחלוק לו כבוד אחרון.
טקס ההלוויה של פרדריק התשיעי התקיים ב-24 בינואר 1972 והוא התחלק לשני חלקים. החלק הראשון היה טקס קצר שהתקיים בקפלה בו ניצב ארונו של המלך והבישוף של קופנהגן נשא תפילה קצרה. לאחר מכן הושר המנון והארון נישא מחוץ לקפלה על ידי אנשי המשמר המלכותי והונח על גבי עגלת תותח שעברה דרך רחובות קופנהגן אל תחנת הרכבת המרכזית של העיר. העגלה הובלה על ידי 48 מלחי הצי ולוותה על ידי משמרות כבוד של הצבא המלכותי הדני, חיל האוויר המלכותי הדני והצי המלכותי הדני וכן על ידי משמרות כבוד מצרפת, שוודיה, הממלכה המאוחדת וארצות הברית.
בהגיע הארון לתחנת הרכבת המרכזית, הוא הונח על גבי קרון מיוחד ורכבת ההלוויה הובלה על ידי שני קטרי קיטור אל העיר רוסקילדה. בהגיע מסע ההלוויה לרוסקילדה, הוסע הארון אל קתדרלת רוסקילדה, שם נערך טקס הקבורה. מלכיה הקודמים של דנמרק נקברו בתוך הקתדרלה, אך על פי משאלתו של המלך, הוא נטמן מחוץ לקתדרלה.
לאחר מותו של פרדריק התשיעי, ירשה אותו בתו הבכורה, מרגרטה השנייה. המלכה אינגריד חיה 28 שנים לאחר בעלה. היא מתה ב-7 בנובמבר 2000 ונטמנה לצד בעלה.
הנצחתו

ב-20 באפריל 1982, הוסר הלוט מעל פסל בדמותו של פרדריק התשיעי, לבוש במדי אדמירל. הפסל הוצב בנמל קופנהגן לרגל יום השנה ה-35 לעלייתו על כס המלכות וביום השנה העשירי למותו.
על שמו של פרדריק התשיעי נקראו גשר החוצה את פיורד רוסקילדה, בין העיר פרדריקסונד לבין חצי האי הורנשרד והגשר שחוצה את מיצר גלודבורגסונד, שבין האיים פלסטר ולולנד.
צורת הפתח

צורת הפתח כחלק מעירוב המושב אבני איתן. במקרה זה משמשת צורת הפתח כגיבוי לעירוב בזמן שהשער מתחתיה פתוח
בהלכה, צורת הפתח היא שתי דפנות עומדות שעליהם מונח קנה נוסף. (צורת האות 'ח') צורת הפתח נחשבת למחיצה הלכתית, והשימוש בה הוא בעיקר לעניין שבת, שם היא משמשת להקפת שטח פתוח המוגדר ככרמלית לרשות היחיד. כמו כן משמשת צורת הפתח כמחיצה לתיקון חצרות ומבואות, כך שיהיה מותר לטלטל בתוכם, אף שהם פרוצים לכל רוחב צידם הרביעי, דבר הפוגם בהגדרתם הבסיסית כרשות היחיד. צורת הפתח משמשת כמחיצה גם לעניין הרחקה בכלאים ובדופן השלישית בסוכה.
כיום, צורת הפתח משמשת בעיקר בעירוב, שבנוי במקומות רבים רובו או כולו מעמודי צורת הפתח המחוברים זה לזה, כך שמקומות פתוחים בתוך ישוב או עיר הופכים על ידי הקפתם בצורת הפתח מכרמלית לרשות היחיד, דבר הגורם לכך שיהיה מותר לטלטל בתוכם חפצים מבלי לעבור על מלאכת הוצאה מרשות לרשות, שהיא אחת מל"ט מלאכות שבת.
דיני צורת הפתח

המשמעות ההלכתית של צורת הפתח היא, שהיא משמשת כפתח, ולכן אף אם יש שטח פתוח ברוחב של יותר מעשר אמות (כ-4.8 מטרים) שנחשב בדרך כלל כפרצה הפוסלת את המחיצה המקיפה שטח, והופכת את השטח המוקף במחיצות לשטח פרוץ, על ידי צורת הפתח הפרצה הרחבה נחשבת כפתח, שאינו פוסל את המחיצה.
לפי רבי ישראל מאיר הכהן בביאור דעת הרמב"ם, מדין התורה, ניתן להשתמש בצורת הפתח אף להקפת שטח שהוא רשות הרבים על מנת להופכו לרשות היחיד. אולם מדרבנן לא ניתן להקיף את רשות הרבים בצורת הפתח אלא רק את רשות הכרמלית. (אך כיוון שזה מועיל מהתורה, הזורק מרשות היחיד לשטח ברשות הרבים המוקף בצורת הפתח - לא יתחייב בקורבן חטאת על כך). לעומת דעה זו, ישנם ראשונים ואחרונים רבים הסוברים שאף מדין תורה מחיצה העשויה מצורות הפתח אינה מועילה ברשות הרבים כלל.
באופן דומה, מדין התורה ניתן להקיף באמצעות צורת הפתח שטח חקלאי פתוח שאינו משמש למגורים ('בקעה') ולהופכו לרשות היחיד, אך מדרבנן, אין היקף צורת הפתח מועיל לשטח זה.
דיני צורת הפתח > דפנות צורת הפתח

הקנים העומדים של צורת הפתח (העמודים) צריכים להיות לפחות בגובה של עשרה טפחים (כ- 80 ס"מ) וחזקים כדי שיוכלו לשמש כבסיס של דלת. טעם דין זה שצורת הפתח צריכה להיות בעלת יכולת לשמש כפתח ממש הנסגר עם דלת, אפילו דלת חלשה העשויה מקש, ואז היא נחשבת כפתח אף אם אין בה דלת, לפי השולחן ערוך רק העומדים צריכים להיות חזקים מספיק כדי להחזיק דלת קש, לפי הרא"ש הכוונה לקנה העליון, ולפי המאירי נאמרה הגבלה זו הן על העמודים והן על הקנה שעובר מעליהם. גם בליטות היוצאות מהכתלים יכולות להחשב כדפנות לצורת הפתח, אם יש בבליטה גובה של לפחות עשרה טפחים.
העמודים צריכים להיות בדיוק מתחת לקנה עליון של צורת הפתח, ואם הקנה אינו מעליהם אלא מהצד - אין זה נחשב לצורת הפתח.
העמודים אינם צריכות להגיע עד הקנה שמעליהם, מכיוון שיש לזה גדר של - 'גוד אסיק מחיצתא', ולכן - רואים אותם כאילו הם עולים למעלה עד הקנה. לדין זה יש שימוש רב כאשר מסתמכים בצורת הפתח על חוטי חשמל שאינם תלויים בדיוק מעל העמוד הנושאם, ולכן כדי להשתמש בהם כצורת הפתח, מעמידים מחיצה קטנה בצד העמוד שאינה מגיעה עד לחוטים.
עמודים גבוהים מאוד שהקנה עובר באמצע גובהם - נחשב כצורת הפתח אף שהעמודים ממשיכים למעלה מעל הקנה. (צורת האות 'H')
העמודים צריכים להימשך על פני כל רוחב הקנה שמעליהם, ואם הקנה ממשיך יותר משלשה טפחים (כ- 24 ס"מ) מעבר לאחד העמודים - זה לא נחשב כצורת הפתח.
לעיתים נקראים עמודי צורת הפתח בשם 'לחי' או 'לחיים', אולם אין קשר ביניהם לבין המושג ההלכתי לחי המדבר על תיקון הנעשה במבוי פרוץ על מנת להופכו מכרמלית לרשות היחיד.
דיני צורת הפתח > קנה צורת הפתח

החלק העליון של צורת הפתח, (הקנה) צריך להיות בדיוק מעל העמודים ולא מהצד, אולם אין הדפנות צריכים להגיע עד אליו. הקנה אינו צריך להיות חזק או יציב ברוח, וגם קנה דק, כגון חוט - כשר לצורת הפתח.
ישנה מחלוקת לגבי קנה צורת הפתח העובר מעל מבנה, האם המבנה פוסל את צורת הפתח או לא.
במקומות רבים קשור סרט סימון לחוט המשמש כקנה העליון, או שתקוע בו חפץ מסוים, על מנת להקל על בדיקת שלמות העירוב.
דיני צורת הפתח > פרוץ מרובה על העומד

בחישוב ההיקף הכללי של השטח המוקף על ידי מחיצות, צריך שיהיה רוב של שטח סגור ('עומד') ומיעוט שטח פרוץ. לדעת רוב הפוסקים צורת הפתח נחשבת כמחיצה סתומה, אולם לפי שיטת הרמב"ם, צורת הפתח נחשבת לשטח פרוץ, כך שכדי להקיף שטח כרשות היחיד יש להקיפו בצורה שרובו יהיה במחיצה גמורה ומיעוטו בצורת הפתח. להלכה נפסק כשיטת רוב הפוסקים, שניתן להקיף שטח במחיצות לרשות היחיד, אף אם רוב המחיצות הם מחיצות של צורת הפתח.
אולם גם לשיטת המתירים, לא ניתן להקיף מקום פתוח כמו שדה רק באמצעות צורת הפתח, וכדי להקיף מקום כזה במחיצות יש לעשות לפחות שתי מחיצות גמורות ולהשלים את שתי המחיצות האחרות על ידי צורת הפתח.
אמנם, יש שהתירו גם במקום פתוח להקיף בצורת הפתח מארבעה צדדים, ובלבד שכל פתח יהיה לא יותר מעשר אמות. אמנם יש שאסרו גם בפתחים הקטנים מעשר אמות.
צורת הפתח בסוכה ובכלאים

סוכה כשרה צריכה להיות בעלת 3 דפנות ברוחב של לפחות 7 טפחים. לא ניתן לעשות את 2 הדפנות הראשונות מצורת הפתח, אולם ניתן להשלים את הדופן השלישית על ידי צורת הפתח.
בהלכות כלאים יש להרחיק 4 אמות בין שדה תבואה לכרם גפנים, או להציב ביניהם מחיצה. אולם ניתן להציב גם צורת הפתח כמחיצה ביניהם.
לקריאה נוספת

אלימלך לנגה, הלכות ערובין, ירושלים 1973, עמ' 45 - 70
הערות שוליים

↑  ערוך השולחן אורח חיים שסב סעיף כח
↑  ביאור הלכה, אורח חיים, סימן שס"ד, סעיף קטן ב', בית מאיר שם.
↑  ערוך השולחן אורח חיים שסד סעיף א
1 2  ערוך השולחן אורח חיים שסב סעיף ל
1 2  ערוך השולחן אורח חיים שסב סעיף לד
1 2  ערוך השולחן אורח חיים שסג סעיף מו
1 2  ערוך השולחן אורח חיים שסב סעיף לא
↑  ערוך השולחן אורח חיים שסב סעיף לב
↑  ערוך השולחן אורח חיים שסב סעיף לג
↑  ערוך השולחן אורח חיים שסב סעיף לז
↑  ערוך השולחן אורח חיים שסב סעיף כט
↑  חזון איש או"ח סימן ע' ס"ק יב, וכן בתחומין כרך ד עמ' 208-203.
↑  ביאור הלכה אורח חיים סימן שסב סעיף י
↑  חזון איש או"ח סימן ע' ס"ק יא
↑  ערוך השולחן סימן תרל סעיף י
↑  תלמוד בבלי, מסכת ערובין, דף י"א, עמוד א'
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
עמוד המשמש לדופן צורת הפתח בעירוב בירושלים. החוט המשמש לקנה העליון עובר בין שני הזיזים מעל העמוד, כך שהחוט יעבור בדיוק מעל העמוד
צפון טרנדלג

צפון טרנדלג (בנורווגית: Nord-Trøndelag) היה מחוז המהווה את החלק הצפוני של מחוז טרנדלג של ימינו בנורווגיה. המחוז הוקם בשנת 1804. בשנת 2016, שתי המועצות הצביעו להתמזג (בחזרה) למחוז יחיד ב-1 בינואר 2018.
נכון ליום 1 בינואר 2014, התגוררו במחוז 135,142 תושבים, הפכו אותו למחוז הרביעי המאוכלס ביותר במדינה. העיריות הגדולות ביותר הן סטירדל, שטיינקר – מושב המחוז, לבנגר, נמסוס וורדל, וכולן מונות בין 24,000 ל-12,000 תושבים. הכלכלה מתרכזת בעיקר בשירותים, אם כי ישנם ענפים משמעותיים בחקלאות, דיג, הידרואלקטריה וייעור. יש לו את התוצר המקומי הגולמי הנמוך ביותר לנפש מכל מחוז במדינה.
צפון טרנדלג השתרע על פני 22,412 קמ"ר (8,653 מ"ר), מה שהופך אותה למחוז השישי בגודלו, והוא כלל 23 עיריות.
גאוגרפיה

צפון טרנדלג גבל עם נורדלנד מצפון, דרום טרנדלג מדרום, שוודיה ממזרח והים הנורווגי ממערב. מושב המחוז היה העיירה שטיינקר, עם 20,527 תושבים (2005). הנהר הגדול ביותר במחוז הוא אחד מנהרות הסלמון הטובים באירופה. נהרות סלמון ידועים אחרים הם ורדלסלבה וסטירדלסלבה. סטירדל היא העיר הגדולה ביותר במחוז. ישנם בתי חולים מקומיים בלבנגר ונמסוס.
חלק גדול מהאוכלוסייה גר ליד טרונדהיימס פיורד הגדול, שהוא מאפיין מרכזי בחלק הדרומי של מחוז זה. בצפון נמצאים פיורדים אחרים, בעיקר נמנספיורד ופולדפיורד. אזורים בחוף המזרחי והצפון מזרחי של טרונדהיימספיורד (בעיקר בסטירדל, פרוסטה, לבנגר, אינדרוי, ורדל וסטיינקר) הם שפלה חקלאית פורייה, עם שדות תבואה וירקות. יחד עם שדות התבואה בשפלה נמדלנה, זה מהווה את אזור גידול התבואה הצפוני ביותר בנורווגיה כיום.
היסטוריה

האנשים הראשונים בצפון טרנדלג התיישבו בפלטאנגר ולקה בין השנים 7500–6000 לפני הספירה, והם נדדו צפונה לאורך החוף. בערך באותה תקופה אנשים עברו מעלה לאורך טרונדהיימס פיורד. החקלאים הראשונים נדדו לסטירדל בערך בשנת 2000 לפני הספירה בתקופת האבן. החקלאות המוקדמת התבססה בעיקר על בעלי חיים, מה שאיפשר לאנשים להישאר נוודים ולשלב גידול בין גידולים עם איסוף. בסביבות 2300 עד 2000 לפנה"ס התפשט האשוח למחוזה, ובשנת 1300 לספירה, הנוף נשלט על ידי אשוח כמו היום. בתקופת הברונזה המוקדמת, בין השנים 1800 עד 1000 לפנה"ס, נבנו הקברים הגדולים הראשונים באזור טרונדהיימס פיורד. המינים המוקדמים ביותר של דגני בוקר שגדלו היו שעורה בסביבות 500 לפנה"ס, ובהמשך הוסיפו דגנים אחרים.
במאה הראשונה לספירה החל כריית ברזל בביצות באזורים המזרחיים ביותר של המדינה.
בתקופת הוויקינגים האוכלוסייה גדלה והגיעה ל-20,000 באמצע המאה ה-13. אנשים סאמים היגרו מהצפון במאתיים השנים הבאות. הארכיבישוף של נידרוס, אולב אנגלברקצסון, החל בבניית מבצר בשטיינוויכולמן בסטירדל, שהושלם בשנת 1532, והפך למרכז הארכיבישוף. היא נותרה עד לרפורמציה הפרוטסטנטית בשנת 1537, בה השתלט המלך על כל נכסי הכנסייה במדינה, שהיוו כמעט 40% מהאדמה. בהמשך לכך גדל מספר החקלאים שבבעלותם העצמית. במאה ה-16 התחילה גם ייצוא דגים ועצים, והמנסרות הראשונות הוקמו.
במאה ה-18 הוכנסו אישור ובתי ספר ותפוח האדמה הוצג בשנות ה-70 של המאה ה-20. חלקים מנמדלן היו היעד של מהגרים ממזרח נורווגיה שפינו אדמות חדשות. בשנת 1804 פוצל טרנדהאמס אמט לשניים, כאשר החלק הצפוני הפך לנורד טרונדהמס. בשנת 1919 הוא שינה את שמה לצפון טרנדלג.
דמוגרפיה

נכון לשנת 2010 מנה המחוז 131,555 תושבים. היו 55,910 משקי בית, או 2.3 אנשים למשק בית. תוחלת החיים היא 77.7 שנים אצל גברים ו-82.4 שנים אצל נשים, שניהם מעל הממוצע הארצי. היו 5,942 זרים, או 4.5%, כולל ילידי נורווגיה להורים עולים. היו 4,699 אנשים בעלי אזרחות זרה, הנמוכה ביותר במחוז כלשהו הן במספרים יחסית והן במספרים מוחלטים. מקורות ההגירה הגדולים ביותר הם מזרח אירופה ואסיה.
הנצרות היא הדת הנפוצה ביותר במחוז. נכון לשנת 2010, 5,061 (3.8%) אנשים לא נרשמו כחברים בכנסיית נורווגיה. מתוכם 2,581 (1.9%) היו חברים בקבוצות נוצריות אחרות, ואילו 1,762 (1.3%) לא דתיים, 508 (0.3%) היו מוסלמים, 158 היו בודהיסטים ו-52 השתייכו לדתות אחרות.
מנהל

עיריית המחוז מפעילה כ-3,000 קילומטרים של דרכי מחוז, תחבורה ציבורית, אחד עשר בתי ספר תיכוניים עם 7,000 תלמידים, פיתוח אזורי ונושאים קלים אחרים. את עיריית המחוז מובילה מועצה מחוזית בת 35 חברים, שבבחירות 2007 כללה חברים משבע מפלגות. את הממשל מוביל קבינט מחוזי המונה שישה חברים, המייצגים את מפלגת העבודה, המפלגה השמרנית, המפלגה הליברלית והמפלגה הנוצרית-דמוקרטית. את הקבינט מוביל אלף דניאל מון ממפלגת העבודה, ואילו גונאר ויקן מהמפלגה השמרנית הוא ראש עיריית המחוז.
מושל המחוז הוא נציג המדינה במחוז. מאז 2009 המושלת היא אינגה ראיין, לשעבר פרלמנטרית של מפלגת השמאל הסוציאליסטי. המחוז מכוסה על ידי שלושה בתי משפט מחוזיים, בית המשפט המחוזי אינדרוי, הממוקם בשטיינקר, בית המשפט המחוזי בסטיר וורדל בלבנגר, ובית המשפט המחוזי נמדל בנמסוס. כולם כפופים לבית המשפט לערעור פרוסטטינג. המחוז מכוסה על ידי מחוז משטרת נורד-טרונדלג.
נורד-טרונדלג מהווה גם מחוז בחירות לפרלמנט של נורווגיה, המורכב משישה נציגים. בבחירות 2009 קיבלה מפלגת העבודה שלושה נציגים, גרד ג'אן קריסטופרסן, ארילד סטוקאן-גרנדה וסוזן ברטלי, בנוסף לרוברט אריקסון ממפלגת הקידמה, לארס פדר ברק ממפלגת המרכז ולארס מייראן מהמפלגה השמרנית. מאז 2008 מכהן ברק כשר לחקלאות ומזון.
ראו גם

דרום טרנדלג
טרנדלג
הערות שוליים

↑  Sigrun Hofstad, Fylkespolitikerne sier ja til Trøndelag fylke, NRK, ‏27 באפריל 2016 (בנורווגית ספרותית)
↑  Færre flyttar til Noreg, ssb.no (בנורווגית)
| --- | --- |
בקרת זהויות :  NLI: 987007559646305171  GND: 4342380-2  LCCN: n80008208  MusicBrainz: 2f56a4b2-8e4e-48e8-9fbc-253f05facde3  VIAF: 266997065   WorldCat (עם VIAF): 266997065
קאדר

| --- | --- |

טיל קאדר בעת שיגור
 מידע בסיסי
 ייעוד:  טיל שיוט, טיל נגד ספינות
 ארץ ייצור:  איראן איראן
 יצרן:  משרד ההגנה האיראני
 פיתוח:  איראן איראן
 פעילות מבצעית:  2011-עד היום
 משתמשים:  איראןחיל הים האיראני, איראןחיל הים של משמרות המהפכה האסלאמית
 פלטפורמת שיגור:  קרקעי, מסוק, אונייה
 מאפיינים כלליים
 מנוע שלב ראשון:  מנוע האצה (בוסטר)
 מנוע שלב שני:  מנוע שיוט (טורבוג'ט)
 ביצועים
 טווח:  200 ק"מ
 גובה טיסה:  לוחך גלים (Sea skimming)
 ראש קרב והנחיה
 ראש קרבי:  200 ק"ג
 הנחיה:  ביות מכ"מי אקטיבי
קאדר (בפרסית: قادر, משמעותו בערבית "עוצמה") הוא טיל שיוט נגד ספינות לטווח בינוני, אשר פותח ומיוצר באופן עצמאי באיראן בתעשיות משרד ההגנה האיראני. הטיל יכול לשמש נגד מטרות שונות כגון: סירות, אוניות מלחמה ומטרות חוף.
הטיל נחשף באוגוסט 2011, ותואר אז על ידי קצינים איראנים כטיל "העוצמתי והמדויק ביותר בחיל הים האיראני". סרטון של הטיל פוגע במטרה פורסם בגלוי בתקשורת האיראנית.
 בינואר 2012, במהלך עשרת ימי התרגיל "ולאיאת 90" שהתרחש באזור המפרץ הפרסי ומיצרי הורמוז, שוגרו מספר טילי קאדר.
ב-10 בפברואר 2013 נחשף על ידי ראש ארגון התעשיות האוויריות של איראן כי קיימת גרסה נוספת של הטיל, המשוגרת מפלטפורמה אווירית - ממסוק. בנוסף לכך נטען כי גרסה זו צפויה לשמש את חיל האוויר והחלל של משמרות המהפכה האסלאמית. ב-21 בדצמבר 2013 בוצע ניסוי שיגור נוסף של טיל הקאדר. באותו מעמד הוצג טיל חוף-ים נוסף – הנאסר-1.
הטיל מצוי בסטטוס מבצעי ומשנת 2011 נמצא בשירות חיל הים האיראני ובשירות חיל הים של משמרות המהפכה האסלאמית בפלטפורמות קרקעיות ובפלטפורמות ימיות. ייעודו להגן על מרחב המפרץ הפרסי, ובעיקר להוות איום אל מול משחתות ונושאות מטוסים אמריקאיות השוהות בסמוך.
טיל אחר, שהוא גרסה מתקדמת לקאדר, הוא ה"קדיר" - טיל איראני שנחשף בשנת 2014 ומגיע עד לטווח של 300 ק"מ.
מאפיינים

לטענת גורמים מערביים, מדובר בגרסה משודרגת של C-802 הסיני וטיל הנור האיראני.
הטיל יכול לפגוע במטרות בטווח של בין 35 ק"מ ל-200 ק"מ.
הטיל בעל ראש קרב המכיל כ-200 ק"ג חומר נפץ ומתואר כקטלני עבור אוניות
הטיל בעל מחשב מוטס דיגיטלי
הטיל מנווט באמצעות מערכת ניווט אינרציאלית מדויקת ובשלב הסופי מונחה על ידי ראש ביות מכ"מי אקטיבי
הטיל בעל יכולת התמודדות עם לוחמה אלקטרונית ויכולת שיבוש מכ"מים
הטיל בעל יכולת תגובה ושיגור מהירה לעבר מטרה
הטיל ניתן לשיגור מפלטפורמות שונות: מהים, מהקרקע ומהאוויר
הטיל בעל מערכת שיגור ניידת הניתנת לפריסה תוך 30 דקות
הטיל בעל יכולת שיוט בגובה של 3 עד 5 מטרים (לוחך גלים)
במהלך מעופו, הוא משתמש בשני מנועים בשני שלבים נפרדים: בשלב הראשון, הטיל מונע באמצעות מנוע האצה (בוסטר) מבוסס דלק מוצק המקנה לו את התאוצה ההתחלתית. בשלב השני הטיל עושה שימוש במנוע טורבוג'ט (פרופלור) במסגרת טיסת השיוט בגובה נמוך.
ראו גם

נור
קדיר
הערות שוליים

↑  חיים איסרוביץ, איראן חשפה טיל שיוט חדש לטווח 200 ק"מ, באתר nrg‏, 23 באוגוסט 2011
↑  "Mass-produced Ghader of anti-ship missile 2011 موشک کروز قادر - IRGC - English Video - CurrentAffairs - ShiaTV.net" 2011
↑  טקס חשיפת הטיל, 2011
↑  דודי כהן, איראן: שיגרנו טילים ארוכי טווח בתרגיל במפרץ, באתר ynet, 2 בינואר 2012
↑  شلیک «فکور 90» از جنگنده F14/تست موشکهای کروز جدید,Isna News Agency, 10 בפברואר 2013
↑  איראן: שיגור ניסיון של טילים לטווח רחוק עבר בהצלחה, באתר ynet, 21 בדצמבר 2013
↑  AP, איראן: הוכנסו לשימוש טילי שיוט נגד ספינות קרב, באתר nana10‏, 28 בספטמבר 2011
↑  Iran Missile Milestones: 1985-2017,iran-watch, ספטמבר 2017
↑  Iran Introduces the Qader, an Enhanced, Locally Produced Version of the C-802 Anti-Ship Missile, defance update, 1 באוקטובר 2011
↑  Iran’s Air Force Equipped with Nasr Cruise Missiles, tasnim news agency, ספטמבר 2016
↑  Iran's new Anti-Ship Missile, ספטמבר 2011
↑  "שיגרנו טילים נגד ספינות",Israel Defense, 2 בינואר 2012
↑  Iran Reportedly Unveils New Land-based Cruise Missile, Jerusalem Post, September 28, 2014
↑  Cordesman, Anthony H. (10 בנובמבר 2015). The Arab-U.S. Strategic Partnership and the Changing Security Balance in the Gulf: Joint and Asymmetric Warfare, Missiles and Missile Defense, Civil War and Non-State Actors, and Outside Powers. Center for Strategic & International Studies. p. 179. ISBN 978-1-4422-5899-0. {{cite book}}:  (עזרה)
משגר מסוג TEL לשיגור נור וקאדר
פרס אופיר לאיפור הטוב ביותר

| --- | --- |
 תיאור:  המאפר/ת הטוב/ה ביותר
 מדינה:  ישראל ישראל
 הגוף המעניק:  האקדמיה הישראלית לקולנוע וטלוויזיה
 תקופת הפרס:  2011–הווה (כ־13 שנים)
 israelfilmacademy.co.il
 
פרס אופיר לאיפור הטוב ביותר הוא פרס אופיר הניתן מטעם האקדמיה הישראלית לקולנוע וטלוויזיה מאז שנת 2011, והוא מייצג את ההכרה שאיפור השחקנים בסרט היה יוצא מן הכלל. המועמדים והזוכה בקטגוריה זו נבחרים על ידי חברי האקדמיה, וההודעה על הזכייה מתבצעת בטקס פרסי אופיר.